
                                  PROIECT  de   D E C I Z I E   nr. 5-02          

         31 iulie 2026
Cu privire la amalgamarea voluntară a unităților 

administrativ-teritoriale Văratic,  Gangura  și  Pervomaisc

         În temeiul art.14 alin.(2) lit.k1) din Legea nr.436/2006 privind administrația publică locală; art. 8 și 11 din Legea nr. 225/2023 privind amalgamarea voluntară a unităților administrativ-teritoriale, precum și pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin H. G. nr. 925/2023,  avînd în vedere  Decizia consiliului local Văratic nr. 3-01 din 08.06.2026 cu privire la inițierea procesului de amalgamare voluntară a satului Văratic, raionul Ialoveni cu comuna Gangura, raionul Ialoveni și comuna Pervomaisc, raionul Căușeni, ținînd cont de Decizia Consiliului comunal Gangura nr. 04/01 din 28.05.2026 privind acceptarea propunerii Consiliului sătesc Văratic de inițiere a procesului de amalgamare voluntară, ca urmare a activității Grupului de lucru comun privind amalgamarea voluntară a UAT Văratic, raionul Ialoveni, UAT Gangura, raionul Ialoveni și UAT Pervomaisc, raionul Căușeni a datelor colectate și analizate, a documentelor strategice existente și a consultărilor publice desfășurate, constatînd că procesul de amalgamare voluntară dintre satul Văratic, comuna Gangura, raionul Ialoveni și comuna Pervomaisc, raionul Căușeni întrunește condițiile de bază și criteriile prevăzute de art.5 și 6 din Legea nr. 225/2023 privind amalgamarea voluntară a unităților administrativ-teritoriale, precum și prevederile Metodologiei aprobate prin Hotărîrea Guvernului nr. 925/2023.

           Reieșind din necesitatea consolidării capacității administrative, modernizării serviciilor publice, utilizării eficiente a resurselor, atragerii investițiilor și asigurării dezvoltării echilibrate a satului Văratic, comunei Gangura raionul Ialoveni și comunei Pervomaisc, raionul Căușeni, în scopul constituirii unei unități administrativ-teritoriale mai consolidate, capabile să asigure servicii publice mai accesibile, administrație eficientă, planificare investițională comună și condiții mai bune de trai pentru locuitorii localităților Văratic - Gangura, raionul Ialoveni și Pervomaisc, raionul Căușeni,

Consiliul sătesc Văratic

DECIDE:

1.  Se aprobă amalgamarea voluntară a unităților administrativ - teritoriale

     satul Văratic, comuna Gangura și comuna Pervomaisc cu stabilirea centru-

     lui administrativ  al  unității  administrativ - teritoriale  amalgamate în satul 

     Gangura, raionul Ialoveni și cu denumirea „Primăria comunei Gangura”.
2. Se pune în sarcina dlui Iurie Chirman, primarul satului Văratic,  transmiterea prezentei decizii și a documentelor aferente procesului de amalgamare voluntară, aprobate de consiliul local Văratic către Primăria comunei  Gangura , selectată în calitate de Centru administrativ al  unității administrativ - teritoriale  amalgamate  pentru  consolidarea  dosarului  de 
     amalgamare voluntară. 

3. Prezenta decizie intră în vigoare la data includerii în Registrul de Stat al 
Actelor Locale  şi  poate fi contestată în  decurs  de  30  de zile de la data comunicării  la  Judecătoria  Hînceşti, sediul Ialoveni  ( adresă:  Republica  Moldova,  MD - 6801,  oraşul  Ialoveni,  str. Prieteniei  4,  e-mail:  jhn@justice.md),   conform prevederilor Codului administrativ al RM, nr.116/2018. 

             Primarul 

        satului Văratic                                       Iurie Chirman
